പത്താമുദയത്തോടെ കാവുകളുണരുന്നു കളിയാട്ടക്കാലത്തിലേക്ക് വടക്കുദേശങ്ങള് മണത്തണ കണ്ണൂര്: വലിയൊരു മഹാമാരികാലത്തിനിപ്പുറം പതിയെ നാടുണരുകയാണ്. അരങ്ങും അണിയറയും മൈതാനങ്ങളും മെല്ലെ ശബ്ദ മുഖരിതമായി തുടങ്ങുകയാണ്. ഓര്മ്മകളില് താള മേളങ്ങളും ആരവങ്ങളും അലയടിക്കുന്നു. നല്ല നാളുകളുടെ തിരിച്ചു വരവ് ഏവരും കാത്തിരിക്കുകയായിരുന്നു. പത്താമുദയം അഥവാ തുലാപ്പത്ത് ചടങ്ങോടുകൂടി കാവുകളിലും തറവാടുകളിലും തെയ്യാട്ടങ്ങളുടെ വരവറിയിക്കുകയാണ്. ഒന്നൊത്തുചേരാന് ഉച്ചസ്ഥായിലെത്തുന്ന മേളത്തിനൊപ്പം മനസ്സിനെ പെരുക്കാന് ഭക്ത്യാദരങ്ങളോടെ ഇമ ചിമ്മാതെ തെയ്യ മുഖങ്ങളിലേക്ക്ചടുല വേഗങ്ങളിലേക്ക് കണ്പാര്ത്തിരിക്കാന് നാടേറേ കൊതിച്ച നാളുകള് പിന്നിട്ട് പ്രതീക്ഷകളുടെ സമാരംഭമായി തുലാപ്പത്ത് എത്തിയിരിക്കുന്നു. വടക്കേമലബാറിലെ തനത് ആരാധനാ സമ്ബ്രദായമായ തെയ്യത്തില് പത്താമുദയത്തിന് പ്രാധാന്യമേറെയുണ്ട്.ഇടവമാസത്തില് മടിയന് കൂലോത്തും മന്നന്പുറത്ത് കാവിലും മാടായിക്കാവിലും കളരിവാതുക്കലും നടക്കുന്ന കലശമഹോത്സവങ്ങളോടെ അവസാനിക്കുന്നതാണ് വടക്കേ മലബാറിന്റെ തെയ്യക്കാലം. മന്നംപുറത്തമ്മ അടയ്ക്കാനും അഞ്ഞൂറ്റമ്ബലം കാവിലമ്മ തുറക്കാനും എന്നൊരു ചൊല്ലു തന്നെയുണ്ട് വടക്ക് ദേശങ്ങളില്. സംക്രമദിനത്തിലെ അനുഷ്ഠാനങ്ങളുമുണ്ടാകും പത്താമുദയ ദിവസം. കോലധാരികള്, ആചാരസ്ഥാനികര് എന്നിവര്ക്ക് കൊടിയിലയില് അവിലും മലരും ഇളനീരും പഴവും നല്കും. ദൈവമൊഴികളുമായി വെളിച്ചപ്പാടുകളെത്തും. പ്രാദേശികമായി ഓരോ കാവിലും വ്യത്യസ്തങ്ങളായ അനുഷ്ഠാനമാണ് തുലാപ്പത്ത് ദിവസം. തുലാമാസത്തിലെ 10ാം സൂര്യോദയത്തെ നിലവിളക്കും നിറനാഴിയും വെച്ച് അരിയെറിഞ്ഞ് തൊഴുതുനിന്നാല് സര്വ ഐശ്വര്യങ്ങളും വന്നുചേരുമെന്നാണ് വിശ്വാസം. ചെറുവത്തൂരിനടുത്ത് തിമിരിയില് വലിയ വളപ്പില് ചാമുണ്ഡിയുടേയും കാലിച്ചാന് ദൈവത്തിന്റേയും പുറപ്പാടൊടെ തെയ്യക്കാലത്തിന് ശുഭാരംഭം കുറിക്കപ്പെടുന്നു. കണ്ണൂര് ജില്ലയിലെ കൊളച്ചേരിയിലെ ചാത്തമ്ബള്ളിക്കാവില് തുലാം പത്തിനു കെട്ടിയാടുന്ന വിഷക്കണ്ടന് തെയ്യത്തിന്റെ പുറപ്പാടോടെ കോലത്തുനാട്ടിലും നീലേശ്വരം അഞ്ഞുറ്റമ്ബലം വീരര്കാവിലെ കളിയാട്ടത്തോടെ അള്ളടനാട്ടിലും തെയ്യക്കാലത്തിന് കേളികൊട്ടുയരും. പ്രകൃത്യാരാധനയിലും കാര്ഷിക സംസ്കാരത്തിലും അധിഷ്ഠിതമായ അനുഷ്ഠാനം കൂടിയാണ് പത്താമുദയം. രണ്ടുകൊല്ലക്കാലം നിശബ്ദമായ കാവുകളിനി ഉണര്ന്നേക്കും. ചെണ്ടവാദ്യ മേളങ്ങള് ഉയര്ന്നേക്കും. പത്താമുദയത്തില് പ്രത്യാശകളുമുയരുകയാണ് . Theyyam begins at thulam ten